EKH บวก 5% โบรกชูหุ้นหลบภัยโควิดระบาด-ลุ้นกำไรปีนี้โตแรง 289%
EKH บวก 5% โบรกชูหุ้นหลบภัยโควิดระบาด-ลุ้นกำไรปีนี้โตแรง 289% แนะซื้อเป้า 9.40 บาท
EKH บวก 5% โบรกชูหุ้นหลบภัยโควิดระบาด-ลุ้นกำไรปีนี้โตแรง 289% แนะซื้อเป้า 9.40 บาท
29 พ.ย. 2564

ผู้สื่อข่าวรายงานว่า วันนี้(29พ.ย.2564) ราคาหุ้นบริษัท เอกชัยการแพทย์ จำกัด (มหาชน) หรือ EKH ณ เวลา 10:39 น. อยู่ที่ระดับ 8.30 บาท บวก 0.40 บาท หรือ 5.06% ด้วยมูลค่าซื้อขาย 61.92 ล้านบาท

บล.ฟินันเซีย ไซรัส ระบุในบทวิเคราะห์วันนี้(29 พ.ย.64)  ว่า บริษัท เอกชัยการแพทย์ จำกัด (มหาชน) หรือ EKH แนะนำ “ซื้อ” ราคาเป้าหมาย 9.40 บาท แนวโน้มไตรมาส 4/2564 แม้จะอ่อนตัวไตรมาสก่อนหน้าตาม COVID-19 ที่คลี่คลายแต่คาดยังเติบโตโดดเด่น เทียบช่วงเดียวกันของปีก่อน โดยเบื้องต้นคาดใกล้เคียงไตรมาส 2/2564 หนุนกำไรทั้งปี 2564 ที่คาดโต 289% เทียบช่วงเดียวกันของปีก่อน มี Upside ราว 14%
ประเมิน EKH จะเป็นหลุมหลบภัยที่ดีกรณีเกิดการระบาดระลอกใหม่หลังเชื้อสายพันธุ์ “โอไมครอน” เริ่มพบในยุโรป แต่หากควบคุมได้ประเมินธุรกิจ IVF ของ EKHจะฟื้นตัวหนุนการเติบโตระยะถัดไปแนวรับ 7.80//7.60 บาท แนวต้าน 8-8.20//8.50 บาท